Atès que als serveis d'escolarització i menjador a les llars d'infants dependents del Departament d'Ensenyament els són aplicables els articles 1.3-1 i següents del Decret legislatiu 3/2008, de 25 de juny, pel qual s'aprova el Text refós de la Llei de taxes i preus públics de la Generalitat de Catalunya, i a proposta de la Direcció General de Centres Públics,
Mantenir, per al curs 2011-2012, l'import dels preus públics dels serveis següents, prestats a les llars d'infants de titularitat de la Generalitat de Catalunya, fixats per al curs 2009-2010:
Per la utilització del servei escolar: 78,00 euros/mes.
Per la utilització del servei de menjador: 91,00 euros/mes.
El preu públic és exigible en iniciar-se la prestació del servei.
Quan un infant abonat al servei de menjador no l'utilitzi, se li descomptarà de la liquidació del mes següent la quantitat d'1,50 euros per cada dia lectiu que no l'hagi utilitzat, o la part proporcional corresponent d'aquesta quantitat si gaudeix d'alguna bonificació.
Quan aquesta no-utilització del servei de menjador es produeixi en el mes de juny, únicament es consideraran les baixes del servei de menjador que s'hagin produït fins al 5 de juny.
Bonificacions i exempcions per ingressos anuals
Establir, per al curs 2011-2012, les bonificacions i exempcions dels preus públics dels serveis indicats a l'article 1 segons els ingressos anuals i d'acord amb el següent barem:
a) En el cas que l'infant estigui integrat en una unitat familiar, es calcularà la suma dels ingressos anuals que per qualsevol concepte percebi la unitat familiar de l'infant.
A aquests efectes, s'entén per unitat familiar bé la formada pels cònjuges no separats legalment o una altra relació estable anàloga i els fills menors de 18 anys i els majors d'aquesta edat que tinguin la condició legal de persona disminuïda, o bé la formada pel pare o la mare que tinguin la representació legal i els fills que reuneixin els requisits anteriors.
Per determinar la base de càlcul anual, el total d'ingressos es dividirà pel nombre total de membres de la unitat familiar.
b) En el cas que l'infant no estigui integrat en una unitat familiar, es calcularà la suma dels ingressos anuals que per qualsevol concepte percebi la unitat familiar del subjecte obligat al pagament, inclosos els que l'infant pugui percebre.
En aquest cas, el total d'ingressos es dividirà pel nombre total de membres de la unitat familiar, inclòs l'infant, per determinar la base de càlcul anual.
En funció de l'interval de la base de càlcul on es trobi el subjecte obligat a pagament, s'aplicaran sobre el preu del servei les excempcions o bonificacions següents:
Base de càlcul anual: fins a 4.490,00 euros.
Import mensual a pagar: preu del servei x 0,50.
A partir de 5.990,01 euros no hi haurà bonificació.
Procediment de sol·licitud de bonificacions i exempcions per ingressos anuals
Les bonificacions i exempcions previstes en aquesta Ordre es poden sol·licitar al llarg de tot el curs escolar 2011-2012.
La persona responsable de la direcció de la llar d'infants trametrà als serveis territorials corresponents del Departament d'Ensenyament, o al Consorci d'Educació de Barcelona en les llars d'infants ubicades a la ciutat de Barcelona, la llista de les propostes de bonificació i exempció amb especificació del nom de la persona sol·licitant, el de la persona beneficiaria, la base de càlcul anual resultant i el tipus de bonificació o exempció proposat.
A aquesta relació s'hi adjuntaran les sol·licituds i la documentació justificativa corresponents.
El/la director/a del Serveis Territorials del Departament d'Ensenyament o el gerent del Consorci d'Educació de Barcelona, amb els informes previs que escaiguin, resoldran les sol·licituds i notificaran la resolució als interessats per mitjà de la persona responsable de la direcció de la llar d'infants corresponent.
Contra les resolucions del/de la director/a dels Serveis Territorials del Departament d'Ensenyament relatives a la concessió o denegació de bonificacions i/o exempcions es podrà interposar, en el termini d'un mes a comptar des de l'endemà de la notificació de la resolució esmentada, recurs d'alçada davant del director general de Centres Públics, d'acord amb el que disposen l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya, i els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Contra les resolucions del gerent del Consorci d'Educació de Barcelona relatives a la concessió o denegació de bonificacions i/o exempcions es podrà interposar, en el termini d'un mes a comptar des de l'endemà de la notificació de la resolució esmentada, recurs d'alçada davant la Presidència del Consorci d'Educació de Barcelona, d'acord amb el que disposen l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya, i els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Bonificacions i exempcions generals
6.1 Sens perjudici del que estableix l'article anterior, a l'alumnat que utilitzi aquest servei li és d'aplicació les exempcions i bonificacions següents:
L'exempció del preu públic per als membres de famílies nombroses classificades en la categoria especial.
L'exempció del preu públic per a les persones víctimes d'actes terroristes, així com per als seus cònjuges i els seus fills.
La bonificació del 50% del preu públic per a les persones membres de famílies nombroses de categoria general, i les persones membres de famílies monoparentals.
6.2 El reconeixement d'aquestes exempcions i bonificacions el fa la persona responsable de la direcció de la llar, en el moment en què s'acrediti documentalment aquesta situació.
El/la director/a dels Serveis Territorials del Departament d'Ensenyament o el gerent del Consorci d'Educació de Barcelona, amb la documentació aportada, resoldran i notificaran la resolució als interessats per mitjà de la persona responsable de la direcció de la llar d'infants corresponent.